Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 382

a) a gyermek szocializációja érdekében: — ismerni és felismerni a primer szocializáció folyamatának jelentőségét, jellemzőit, elősegíteni az individualizációs folyamat hatékonyságát, — felelősséggel gondozni-nevelni más gyermekét annak tudatában, hogy a korai gondozás-nevelés hiányosságai későbbi személyiségfejlődési zavarok okai lehetnek, — tekintetbe venni, hogy a csecsemő és kisgyermek felnőttekhez fűződő kapcsolatát, önmagához és környezetéhez való viszonyát meghatározza az a mód, ahogyan fizikai szükségleteit kielégítik, — számolni az anya meghatározó szerepével, enyhíteni az anyától való elszakadás lehetséges következményeit, — az anya-gyermek kapcsolat, illetve az anya gondozásának megfigyelése alapján fokozatosan átvenni a gondozást az anyától, — szükség esetén (pl. a gyermekotthonban) a gyermekkel olyan viszonyt kialakítani, amely helyettesíti az anyagyermek kapcsolatot, — a gyermekhez fűződő kapcsolatában elfogadóan viselkedni, a nevelés során a gyermekkel kialakult kapcsolat erejére támaszkodni, — a gyermeket fejlettségi szintjének megfelelően tájékoztatni a vele kapcsolatos eseményekről, — a gyermek érdeklődését követve beszélgetni élményeiről, örömeiről, nehézségeiről, — nyelvtanilag helyesen, választékosan, helyes beszédtechnikával beszélni, — a gyermek viselkedéseinek pozitívumaira, belátására építve elfogadtatni vele a szociális szabályokat;

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes